এছাড়া তিনি শীঘ্রই বাইশারী-ঈদগড় সড়ক বর্ধিত করার কথাও ঘোষণা করেন জনসভায়। জনসভার পূর্বে পার্বত্য প্রতিমন্ত্রী দেড় কোটি টাকা ব্যয়ে নির্মিত নতুন ইউনিয়ন পরিষদ ভবন, বাইশারী বাজার হয়ে বটতলি বাজার পর্যন্ত ৩ কোটি টাকা ব্যয়ে কার্পেটিং দ্বারা উন্নয়নের রাস্তা, ফারিখালের উপর সাড়ে ৩ কোটি ব্যয়ে নির্মাণাধীন ব্রিজ, রাজঘাট ফারিখালের উপর ১৫ কোটি টাকা ব্যয়ে নির্মাণাধীন রাবার ড্যাম, বটতলি বাজারের গর্জন খালের উপর ২ কোটি ব্যয়ে নির্মাণাধীন ব্রিজ, ৪৫ লক্ষ টাকা ব্যয়ে নির্মিত বাইশারী উচ্চ বিদ্যালয় ও কলেজের লালমোহন ছাত্রবাসসহ মোট ২৫ কোটি টাকার ৬টি প্রকল্প উদ্বোধন করেন। এছাড়া তিনি এমপিও ভূক্তসহ বাইশারী শাহ্ নুরুদ্দীন দাখিল মাদ্রাসাকে পরিপূর্ণ মাদ্রাসা প্রতিষ্ঠা করার প্রতিশ্রুতি দেন।